**TÁJÉKOZTATÁS AZ MKFE BIZTOSÍTÁSI ALKUSZ KFT. ÜGYFELEINEK ÁLLOMÁNY-ÁTRUHÁZÁSRÓL**

A **GRANTIS Hungary Zrt.** és az **MKFE Biztosítási Alkusz Kft.** ezúton tájékoztatja az MKFE Biztosítási Alkusz Kft. ügyfeleit arról, hogy a biztosítási tevékenységről szóló 2014. évi LXXXVIII. törvény (Bit.) 406/A. § szabályainak megfelelően **2019. október hó 1. napjának hatályával** az MKFE Biztosítási Alkusz Kft. átruházta alkuszi megbízási szerződéseinek állományát a GRANTIS Hungary Zrt-re.

Az átruházás eredményeképpen a biztosításokat 2019. október hó 1. napjától a GRANTIS Hungary Zrt. kezeli tovább. Fontos azonban jelezni, hogy **a szerződések kezelésében Izsáki Mihály egyéni vállalkozó továbbra is részt vesz** a GRANTIS Hungary Zrt. közvetítői alvállalkozójaként (megbízottjaként). A szerződések kezeléséhez kapcsolódó közvetlen feladatokat tehát változatlanul Izsáki Mihály fogja ellátni, így gyakorlati szempontból semmilyen változás nem történik a biztosítási ügyek intézése során.

Ha azonban bármely okból mégsem felel meg az érintett ügyfeleknek az átruházás, abban az esetben a GRANTIS Hungary Zrt. által külön, postai úton megküldött értesítés **kézhez vételétől számított 30 napon belül, 30 napos felmondási határidővel felmondható** a megbízás. A felmondást **írásba kell foglalni**, és az GRANTIS Hungary Zrt. székhelyére (1061 Budapest, Paulay Ede utca 65. fszt.) kell elküldeni, vagy a székhelyen található ügyfélszolgálaton hétfőtől-péntekig 8-16 óra között átadni, illetve faxon a +36 1 700 2991 számra elküldeni.